stanford-oval/wikipedia huggingface dataset:
Lana Del Rey
Ura > Uran alkuvaiheet

Del Rey teki vuosina 2004–2005 albumin nimeltä Sirens silloisella taiteilijanimellään ”May Jailer”. Albumia ei julkaistu, mutta toukokuussa 2012 se vuodettiin kokonaan YouTubeen. Del Rey on työstänyt satoja kappaleita, jotka eivät ole millään levyllä. Kaikkia ei ole virallisesti julkaistu, mutta suuri osa kappaleista on vuotanut internetiin.
Del Rey julkaisi ensimmäisen täyspitkän studioalbuminsa Lana Del Ray A.K.A. Lizzy Grantin tammikuussa 2010. Se oli laulajan ensimmäinen ammattimaisesti tuotettu albumi, julkaistu nimellä Lizzy Grant, itsenäisellä levy-yhtiöllä tuottaja David Kahnen kanssa. Del Rey totesi, että ”David pyysi minua työskentelemään kanssaan vain päivä sen jälkeen kun hän sai demoni. Hän on tunnettu tuottaja jolla on paljon rehellisyyttä ja joka on kiinnostunut popin lisäksi muun musiikin tekemisestä.” Lanan isä, Robert Grant, auttoi markkinoimaan albumia, joka oli saatavilla iTunesissa lyhyen ajan ennen kuin levy poistettiin palvelusta. David Kahnen mukaan Grant osti oikeudet takaisin levy-yhtiö 5 Pointsilta.
Ura > Ultraviolence ja Honeymoon (2014–2015)

Ultraviolence, Del Reyn kolmas studioalbumi julkaistiin 13. kesäkuuta 2014. Albumia edelsi neljä singleä "West Coast", "Shades of Cool", "Ultraviolence" ja "Brooklyn Baby". Del Rey teki yhteistyötä muusikko Dan Auerbachin kanssa albumilla. Auerbach toimi myös albumin tuottajana. Ultraviolence nousi listojen ensimmäiseksi 12 maassa ja myi 880 000 kappaletta maailmanlaajuisesti ensimmäisen viikon aikana.   Albumia tuki kesällä 2015 The Endless Summer Tour -kiertue. Kiertue käsitti 20 esitystä Pohjois-Amerikassa, ja sen avaajina toimivat Courtney Love sekä Grimes.
Del Reyn neljäs studioalbumi Honeymoon julkaistiin 18. syyskuuta 2015. Albumia edelsivät singlet "High by the Beach" ja "Music to Watch Boys To" sekä promotionaalinen single "Terrence Loves you". Honeymoon debytoi toisena Billboard 200 -listalla ja oli Del Reyn neljäs listan top 10 sijalle yltänyt.
Vuosina 2014 ja 2015 Del Rey työskenteli aktiivisesti myös elokuvien parissa. Hän äänitti tulkinnan Prinsessa Ruususesta (1959) tunnetusta kappaleesta "Once Upon a Dream" elokuvaan Maleficent - Pahatar. Tämän lisäksi Del Rey äänitti kappaleet "Big Eyes" ja "I Can Fly" Tim Burtonin taiteilija Margaret Keanesta kertovaan elokuvaan Big Eyes (2014). Marraskuussa 2015 Del Reyn tuotti laulaja-lauluntekijän Daniel Johnstonin elämästä kertovan lyhytelokuvan Hi, How Are You Daniel Johnston. Hän äänitti elokuvaa varten coverin Johnstonin kappaleesta "Some Things Last a Long Time"
Ura > Lust for Life ja Norman Fucking Rockwell! (2017–2019)

Del Reyn viides studioalbumi, Lust for Life, julkaistiin 21. heinäkuuta 2017. Albumia edelsivät singlet "Love", "Lust for Life" The Weekndin kanssa sekä "Summer Bummer" yhdessä A$AP Rockyn ja Playboi Cartin kanssa. Albumi nousi ensimmäiseksi Billboard Hot 200 -listalla ja oli ehdolla Best Pop Vocal Album -kategoriassa vuoden 2018 Grammy-gaalassa.
Del Rey ja kanadalainen muusikko The Weeknd olivat tehneet aiemmin yhteistyötä vuosina 2015 ja 2016 useilla kappaleilla. Heidän yhteistyönsä alkoi vuonna 2015 kappaleella "Prisoner" The Weekndin albumilta Beauty Behind The Madness (2015), jossa Del Rey oli mukana laulamassa. Pari jatkoi yhteistyötä albumilla Starboy (2016), jolla Del Rey oli mukana laulamassa ja kirjoittamassa kappaleilla "Stargirl Interlude" ja "Party Monster".
Del Rey esiintyi vuonna 2017 Helsingissä Flow Festival -musiikkifestivaalissa. Helsingin Sanomat luonnehti konsertin kappaleiden tunnelmaa samaan aikaan pysäyttävän synkäksi ja hartaan kauniiksi.
Lust For Life -albumia tuki vuonna 2018 The LA to the Moon Tour -maailmankiertue. Kiertue käsitti 38 konserttia Pohjois-Amerikassa, Etelä-Amerikassa, Oseaniassa ja Euroopassa, ja sen avaajina toimivat Jhené Aiko, Kali Uchis, Børns ja Cat Power. Kiertue päättyi suunniteltua aikaisemmin Budapestissa 10. elokuuta meneillään olevaan Israelin–Palestiinan konfliktiin liittyvän protestin vuoksi. Del Rey kertoi Twitterissä päätöksestään päättää kiertue suunniteltua aikaisemmin: "Minulle on tärkeää esiintyä sekä Palestiinassa että Israelissa ja kohdella kaikkia fanejani tasapuolisesti - valitettavasti molempia käyntejä ei ole pystytty järjestämään näin lyhyellä varoitusajalla ja siksi lykkään esiintymistäni."
Del Reyn kuudes studioalbumi, Norman Fucking Rockwell, julkaistiin 30. elokuuta 2019. Albumia edelsivät ensimmäiset singlet "Mariners Apartment Complex" ja "Venice Bitch", jotka julkaistiin syyskuussa 2018. Singlet "Hope Is a Dangerous Thing for a Woman Like Me to Have – but I Have It" ja "Doin’ Time" julkaistiin keväällä 2019. Albumi sai kaksi Grammy ehdokkuutta vuoden 2019 gaalassa. NFR! oli ehdolla vuoden albumiksi ja sen nimikkokappale "Norman Fucking Rockwell" oli ehdolla vuoden kappaleeksi.  Albumia oli tuottamassa ja kirjoittamassa Del Reyn kanssa muusikko Jack Antonoff. Albumia tuki samana syksynä The Norman Fucking Rockwell! Tour -kiertue. Kiertue käsitti 19 konserttia Pohjois-Amerikassa ja yhden Aasiassa. Kiertueen oli määrä jatkaa seuraavana vuonna Eurooppaan ja Latinalaiseen Amerikkaan, mutta suunnitellut konsertit peruttiin Del Reyn sairastumisen ja Koronaviruspandemian takia.
Vuonna 2019 Del Rey äänitti kappaleen "Don't Call Me Angel" yhdessä Ariana Granden ja Miley Cyrusin kanssa elokuvaan Charlien enkelit (2019), sekä coverin Donovanin kappaleesta "Season of the Witch" Guillermo del Toron elokuvaan Scary Stories to Tell in the Dark.
Ura > Violet Bent Backwards over the Grass, Chemtrails over the Country Club ja Blue Banisters (2020–2021)

Del Rey julkaisi ensimmäisen runokokoelmansa Violet Bent Backwards over the Grass 29. syyskuuta 2020, 128-sivuisena kovakantisena kirjana. Kirjasta julkaistiin spoken word -albumi kaksi kuukautta aikaisemmin 28. heinäkuuta. Albumi sisältää kirjan kolmestakymmestä runosta neljätoista. Kokoelma nousi The New York Times bestseller listan sijalle 4.
19. maaliskuuta 2021 Del Rey julkaisi seitsemännen studioalbuminsa Chemtrails over the Country Club. Albumi piti alun perin julkaista nimellä White Hot Forever vuonna 2020, mutta sen julkaisua lykättiin vinyylien valmistuksessa tulleiden viivästysten takia. Chemtrails over the Country Clubia edelsivät singlet "Let Me Love You like a Woman" ​​ja "Chemtrails over the Country Club".
Del Reyn kahdeksas studioalbumi Blue Banisters julkaistiin 22. lokakuuta 2021. Sitä edelsivät singlet "Blue Banisters", "Text Book", "Wildflower Wildfire" ja "Arcadia".
Ura > Did You Know That There’s a Tunnel Under Ocean Blvd (2022–)

Del Rey teki yhteistyötä laulaja Taylor Swiftin kanssa kappaleella ”Snow on the Beach” tämän albumilta Midnights (2022). Kappaleesta julkaistiin toukokuussa 2023 remix albumin Midnights Til Dawn -versiossa, jossa oli ”enemmän” Del Reytä sillä monet kuuntelijat olivat olleet pettyneitä siitä, että hänet kuultiin alkuperäisessä pelkästään taustalaulussa.
Del Reyn yhdeksäs studioalbumi Did You Know That There’s a Tunnel Under Ocean Blvd julkaistiin 24. maaliskuuta 2023. Albumia edelsivät albumin nimikkosingle ja singlet ”A&W” ja ”The Grants”. Albumi oli ehdolla vuoden albumiksi ja parhaaksi vaihtoehtomusiikkialbumiksi Grammy- gaalassa, Neljäs single ”Candy Necklace” Jon Batisten kanssa oli myös ehdolla parhaaksi pop-duo/ryhmäsuoritukseksi.
Del Rey oli pääesiintyjänä Coachella Valley Music and Arts Festival -musiikkifestivaalissa kahtena perjantaina huhtikuussa 2024. Hän toi konsertin aikana lavalle kanssaan esiintymään Jon Batisten, Billie Eilishin, Camila Cabellon ja Jack Antonoffin. Hän oli aiemmin esiintynyt festivaalissa vuonna 2014.
Del Rey ja yhdysvaltalainen rap-artisti Quavo julkaisivat singlen "Tough"  3. heinäkuuta 2024.
Del Rey julkaisi 25. marraskuuta 2024 Ison Britannian ja Irlannin stadionkiertueen kesälle 2025. Kiertueen konsertit alkavat Principality Stadiumilla Walesissa 23. kesäkuuta 2025 ja päättyvät Lontoon Wembley Stadiumilla 3. heinäkuuta 2025. Hän ilmoitti samana päivänä uuden albumin The Right Person Will Stay julkaisusta 21. toukokuuta 2025. Del Rey ilmoitti aikaisemmin tammikuussa 2024 Grammy-palkintogaalaa edeltävässä tapahtumassa, että hänen seuraava albuminsa Lasso tultaisiin julkaisemaan ​​syyskuussa 2024.
Ääni

Del Reyn ääniala on kontra-altto.
Vaikutteet

Lana Del Reyta on kuvailtu ”niin kutsutuksi gangsta-Nancy Sinatraksi”. Del Rey on maininnut musiikillisiksi vaikuttajikseen muun muassa Kurt Cobainin, Nirvanan, Bruce Springsteenin, Elvis Presleyn, Frank Sinatran, Bob Dylanin, Allen Ginsbergin, Leonard Cohenin, Nina Simonen, Britney Spearsin ja Eminemin. Muita Del Reyn mainitsemia musiikillisia ja taiteellisia vaikutteita ovat hänen oma mielikuvituksensa, visionsa omasta tulevaisuudestaan, Kalifornian maisema, New Yorkin ilmapiiri ja energia, Pariisi yöaikaan, Coney Island, amerikkalainen kitsch, 1940–1960-luvut, mustavalkoelokuvat, film noir, Marilyn Monroe, Jessica Rabbit ja Betty Boop.lähde?
Diskografia > Studioalbumit

Lana Del Ray  (2010)
Born to Die (2012)
Ultraviolence (2014)
Honeymoon (2015)
Lust for Life (2017)
Norman Fucking Rockwell (2019)
Chemtrails over the Country Club (2021)
Blue Banisters (2021)
Did You Know That There's a Tunnel Under Ocean Blvd (2023)
The Right Person Will Stay (2025)
Diskografia > EP:t

Kill Kill (2008)
Lana Del Rey (2012)
Paradise (2012)
Tropico (2013)
Bibliogafia

Violet Bent Backwards over the Grass (2020)
Kiertueet

The Born to Die Tour (2011–2012)
The Paradise Tour (2013–2014)
The Endless Summer Tour (2015)
The LA to the Moon Tour (2018)
The Norman Fucking Rockwell! Tour (2019)
2023–2024 kiertue (2023-)
Aiheesta muualla

Kuvia tai muita tiedostoja aiheesta Lana Del Rey Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat  Puola 
Taiteenala:  Grammy Awards  MusicBrainz 
Henkilöt:  Yle 
Muut:  Europeana  IdRef 
Lana Del Rey vuonna 2012.
Del Rey esiintymässä Flow-festivaaleilla Helsingissä vuonna 2017.
Lana Del Rey esiintymässä MITA-festivaalissa 2023 São Paulossa.
Leppävaaran lukio

| Leppävaaran lukio |
| --- | --- |

Sijainti:  Nokia Campus, Karaportti 2, 02610 Espoo
Tyyppi:  lukio
Rehtori:  Ismo-Olav Kjäldman
Verkkosivut
Karaportti 2
Leppävaaran lukio on espoolainen lukio, joka toimii tällä hetkellä Nokia Campuksella Karamalmilla, osoitteissa Karaportti 2 ja Karaportti 5. Samassa kiinteistössä lukion kanssa toimii myös Metropolia-ammattikorkeakoulu. Leppävaaran lukion rehtorina toimii Ismo-Olav Kjäldman. Lukiossa toimii sekä yleislinja että urheilulinja.
| Keskiarvorajat> Vuosi | Keskiarvorajat> KA-raja (lukio) | Keskiarvorajat> Pisteraja (urheilulinja) | Keskiarvorajat> Aloitus- paikat |
| --- | --- | --- | --- |
| 2014–2015 |  7,67 |  12,81 |  110 |
| 2015–2016 |  7,67 |  13,29 |  109 |
| 2016–2017 |  7,83 |  12,41 |  116 |
| 2017–2018 |  7,83 |  12,35 |  120 |
| 2018–2019 |  7,75 |  12,03 |  120 |
| 2019–2020 |  7,75 |  12,34 |  120 |
| 2020–2021 |  8,00 |  12,88 |  123 |
| 2021–2022 |  8,17 |  12,88 |  160 |
| 2022–2023 |  8,08 |  13,07 |  160 |
| 2023-2024 | 8,00 | 12,16 | 224 |
| 2024-2025 | 8,17 | 12,65 |  224 |
Historia

Toukokuussa 1955 valtioneuvosto oikeutti Leppävaaran yhteiskoulun kannatusyhdistyksen perustamaan paikkakunnalle oppikoulun. Samana kesänä rakennettiin koulutalo, joka sijaitsi Lintuvaarantien ja Harakantien risteyksessä. Koulussa aloitti 80 oppilasta 1.9.1955. Päiviö Alaranta valittiin koulun rehtoriksi 1957. lähde?
Vuonna 1958 koulu sai lahjoituksena Leppävaaran kartanon isännältä Kaarlo af Heurlinilta tontin, jolle rakennettiin uudet ja ajanmukaiset koulutilat. Rakennuksen vihki käyttöön piispa Martti Simojoki 22.11.1959. Seuraavana vuonna yhteiskoulu sai luvan perustaa lukion. Ensimmäiset 14 ylioppilasta valmistuivat 1963. Yhteiskoulun ylläpito siirtyi kannatusyhdistykseltä Espoon kaupungille vuonna 1972. Peruskoulun tulon myötä yhteiskoulu jakautui Leppävaaran lukioksi ja Leppävaaran kouluksi. lähde?
Vuonna 1987 Päiviö Alaranta siirtyi eläkkeelle ja Leppävaaran lukion uudeksi rehtoriksi valittiin Seppo Sipilä. Lukion saneeraus toteuttiin kolmessa vaiheessa 1995–1997. Vuonna 2003 Leppävaaran lukio liittyi Pääkaupunkiseudun urheiluakatemiaan. Seppo Sipilän jäätyä eläkkeelle hänen seuraajakseen valittiin nykyinen rehtori Ismo-Olav Kjäldman. lähde?
Yleislinja

Lukiossa toimii urheilulinjan lisäksi yleislinja. Yleislinjalle haetaan yhteishaussa päättötodistuksen keskiarvolla.
Urheilulinja

Leppävaaran lukiossa on urheilulinja, jonne voi hakea joukkuelajin tai yksilölajin edustajana. Sisäänpääsyyn vaikuttavat lukuaineiden keskiarvo (vähintään 7,0), liikunnan arvosana ja lajiliittojen urheilijapisteet. Urheilulinjan opiskelijavalinnassa käytetään valtakunnallista urheiluoppilaitospisteytystä. Lukion lähistöllä on useita urheilupaikkoja, kuten Kameleonten urheiluhalli, Leppävaaran liikuntahalli, urheilupuisto, uimahalli ja jäähalli.
Aiheesta muualla

Leppävaaran lukion verkkosivut
Leppävaaran lukion entinen rakennus.
Urheilulinjan harjoitukset.
Tenho Myllymäki

Tenho Kullervo Myllymäki (8. syyskuuta 1912 Akaa – 1970) oli suomalainen toimittaja.
Myllymäki kirjoitti ylioppilaaksi Hämeenlinnan lyseosta 1931, jonka jälkeen hän opiskeli lakitiedettä Helsingin yliopistossa. Myllymäki työskenteli Suomen Sosialidemokraatin toimittajana ja toimitussihteerinä 1937-1948 sekä Oy VEikkaus Ab:n tiedotuspäällikkönä ja Veikkaajan toimituspäällikkönä 1948-1967. Hän kirjoitti pakinoita nimimerkillä ”Myllypoika”. Myllymäki oli Suomen Sosialidemokraattisen Sanomalehtimiesliiton hallituksen jäsen ja vaikutti myös Urheilutoimittajain Liitossa. Jatkosodan aikana hän oli kirjeenvaihtajana TK-komppaniassa.
Tenho Myllymäen isä oli kansanedustaja Kalle Myllymäki ja veli päätoimittaja Pauli Myllymäki.
Teokset

Mäkinen, Hugo L.; Myllymäki, Tenho; Virtanen, Antero: Työväen Urheiluliiton III liittojuhlan juhlakirja.  Hämeenlinna:  Työväen Urheiluliitto, 1946.
Sandberg, Nisse; Myllymäki, Tenho: Meidän kalaveikkojen kesken.  Helsinki:  Kustannustalo, 1955.
Oy Veikkaustoimisto Ab 1940–1955 : viisitoista toimintavuotta.  Helsinki:  Veikkaustoimisto, 1955.
Adam Helewka

| Adam Helewka> Henkilötiedot |
| --- | --- |
Syntynyt: 21. heinäkuuta 1995 (ikä 29) Burnaby, BC, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  93 kg
Seura
Seura:  HC Bolzano
Sarja:  ICEHL
Pelinumero:  13
Pelaajaura
Pääsarjaura:  2019–
Aik. seurat:  San Jose Barracuda (AHL) Allen Americans (ECHL) Tucson Roadrunners (AHL) Milwaukee Admirals (AHL) Barys Nur-Sultan (KHL) Linköping HC (SHL) HKm Zvolen (SloEL) Cleveland Monsters (AHL) HC Innsbruck (ICEHL) SaiPa (SML) HC Třinec (ČEL)
NHL-varaus:  106. varaus, 2015 San Jose Sharks
Adam Helewka (s. 21. heinäkuuta 1995 Burnaby, Brittiläinen Kolumbia, Kanada) on kanadalainen jääkiekkoilija, joka pelaa Itävallan monikansallisessa ICE Hockey League-joukkue HC Bolzanossa. Hän on pelipaikaltaan vasen laitahyökkääjä, mutta Helewka osaa pelata myös keskellä. Hän on kuvaillut itseään tunnolliseksi kahden suunnan hyökkääjäksi.
Sandels

Sandels voi tarkoittaa ainakin seuraavia:
Sandels, ruotsalainen aatelissuku
Gösta Sandels (1887–1919), ruotsalainen taidemaalari
Johan August Sandels (1764–1831), ruotsalainen kreivi ja sotamarsalkka
Sandels, suomalainen olutmerkki
Sandels, kulttuuritalo Helsingin Töölössä
Radio Sandels, Pohjois-Savossa toimiva radiokanava
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sandels”, voi hakea sivunnimihaulla, laajalla sivunnimihaulla tai tekstihaulla.
Adrarin maakunta

| Adrarin maakunta |
| --- | --- |
 Osa foggara-kastelujärjestelmää.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Adrar
Pinta-ala:  230 186 km²
Väkiluku (2021):  352 200
Adrarin maakunta (arab. ولاية أدرار‎) eli wilaya on hallintoalue Algerian Saharassa. Sen keskus on Adrarin kaupunki. Maakunnan pinta-ala on 230 186 neliökilometriä. Asukkaita on 352 200 henkeä (vuonna 2021, arvio).
Adrarin maakunta rajoittuu pohjoisessa Timimounin, idässä In Salahin, kaakossa Tamanrassetin, etelässä Bordj Badji Mokhtarin, lännessä Tindoufin ja luoteessa Béni Abbèsin maakuntiin sekä lounaassa Mauritaniaan. Se käsittää Touatin keidasalueen ja osan Tidikeltin keitaista. Niitä ympäröiviä luonnonalueita ovat Tanezrouftin kivinen tasanko, Läntisen Ison ergin ja Erg Chechin hiekka-aavikot sekä Timoktenin ja Boudan suolatasangot.
Alueella vallitsee kuiva aavikkoilmasto. Vuotuinen sademäärä on alle 100 millimetriä. Lämpötila voi nousta kesällä 45 asteeseen ja laskea talvella nollaan. Vesistöjä ei ole, ja luonnonvarainen kasvillisuus on vähäistä. Eläinkuntaa edustavat harjalammas ja gasellit sekä monet matelijat. Elämän keitailla mahdollistaa pohjavesi, jota hyödynnetään perinteisen foggara-keinokastelujärjestelmän ja nykyaikaisten vesipumppujen avulla.
Maakunta jakautuu hallinnollisesti kuuteen piirikuntaan eli daïraan, joihin kuuluu 16 kuntaa. Piirikuntien keskukset ovat Adrar, Aoulef, Fenoughil, Reggane, Tsabit ja Zaouiet Kounta. Adrarin maakunnasta erotetut Bordj Badji Mokhtar ja Timimoune saivat täyden itsehallinnon vuonna 2021.
Adrarin kautta kulkee Malin rajalle Bordj Badji Mokhtariin johtava maantie RN6, josta haarautuu Regganessa Aoulefiin ja In Salahiin johtava RN52. Adrarin lähellä on kansainvälinen lentoasema.
Maakunnan elinkeinoja ovat maatalous, liikenne, kaupankäynti ja matkailu. Maatalous tuottaa vihanneksia, hedelmiä, taateleita, maitoa ja lisääntyvässä määrin viljaa. Teollisuus on keskittynyt tomaattien ja muiden maataloustuotteiden jalostukseen. Käsityöläiset valmistavat keramiikkaa, perinteisiä vaatteita, nahkatavaraa ja koruja. Nähtävyyksiä ovat Saharan maisemat ja luonto sekä keitaiden kylät, niiden arkkitehtuuri ja perinteinen elämäntapa. Adrarissa toimii Ahmed Draian yliopisto.
Aiheesta muualla

Kuvia tai muita tiedostoja aiheesta Adrarin maakunta Wikimedia Commonsissa
Adrarin maakunnan sivusto (arabiaksi)
Algerian maakunnat
Adrar
Aïn Defla
Aïn Témouchent
Alger
Annaba
Batna
Béchar
Béjaïa
Béni Abbès
Biskra
Blida
Bordj Badji Mokhtar
Bordj Bou Arreridj
Bouira
Boumerdès
Chlef
Constantine
Djanet
Djelfa
El Bayadh
El Meghaïer
El Meniaa
El Oued
El Tarf
Ghardaïa
Guelma
Illizi
In Guezzam
In Salah
Jijel
Khenchela
Laghouat
Mascara
Médéa
Mila
Mostaganem
M’Sila
Naâma
Oran
Ouargla
Ouled Djellal
Oum El Bouaghi
Relizane
Saïda
Sétif
Sidi Bel Abbès
Skikda
Souk Ahras
Tamanrasset
Tébessa
Tiaret
Timimoun
Tindouf
Tipaza
Tissemsilt
Tizi Ouzou
Tlemcen
Touggourt
Jarmo Alonen

| Jarmo Alonen> Henkilötiedot |
| --- | --- |
Koko nimi:  Jarmo Juhani Alonen
Syntynyt: 7. marraskuuta 1941 (ikä 83) Turku
Ammatti:  näyttelijä
Aiheesta muualla
Elonet
Jarmo Juhani Alonen (s. 7. marraskuuta 1941 Turku) on suomalainen näyttelijä. Hän on tunnettu useista operetti- ja musikaalirooleistaan.
Ura

Jarmo Alosen vanhemmat olivat puuseppä Tarmo Alonen ja Alli Laitinen. Käytyään Suomen teatterikoulun 1962–1965 Alonen näytteli Turun kaupunginteatterissa vuodesta 1965 vuoteen 2005.
Alosen roolitehtäviä olivat muun muassa musikaalin My Fair Lady miespääosa eli professori Higgins. Hänen muita roolejaan olivat esimerkiksi Rosencrantz (Rosencrantz ja Gyldenstern ovat kuolleet), Richard (Laulu valkoiselle miehelle) ja Edwin (Mustalaisruhtinatar). Kevätkaudella 2005 Alonen näytteli pääroolin, Willy Lomanin, tragediassa Kauppamatkustajan kuolema. Eläkevuosinaan hän näytteli Reginald Paget'n roolin teoksessa Kvartetti (2014).
Alonen näytteli sivuroolin Matti Kassilan ohjaamassa kokoillan elokuvassa Päämaja (1970) ja Aku Louhimiehen elokuvassa Levottomat (2000). Lisäksi hän on ollut mukana television draamasarjassa Omenankukissa lunta (1981–1983), jossa hänen roolinaan oli Håkan. Alonen näytteli myös muutamissa lyhytelokuvissa.
Rya

| Rya |
| --- | --- |
 Rya
 Koordinaatit: 57°42′05″N, 12°22′21″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Härryda
Väkiluku (2021):  375
Rya on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021.
Aiheesta muualla

Kuvia tai muita tiedostoja aiheesta Rya Wikimedia Commonsissa
Nya Långenäs

| Nya Långenäs |
| --- | --- |

 Nya Långenäs
 Koordinaatit: 57°39′18″N, 12°10′04″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Härryda
Väkiluku (2021):  342
Nya Långenäs on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 342 asukasta vuonna 2021. Rakennuskanta koostuu pääasiassa 1960-luvulla rakennetuista vapaa-ajanasunnoista, joissa nykyään asutaan vakituisesti.
Aiheesta muualla

Kuvia tai muita tiedostoja aiheesta Nya Långenäs Wikimedia Commonsissa
Yksi lensi yli käenpesän (romaani)

Yksi lensi yli käenpesän (engl. One Flew Over the Cuckoo's Nest, 1962) on amerikkalaisen Ken Keseyn romaani, joka sijoittuu mielisairaalaympäristöön. Teosta on pidetty maailman vaikutusvaltaisimpana mielisairaalasatiirina. Sen pohjalta tunnetaan myös Miloš Formanin ohjaama samanniminen elokuva.
A Certain Magical Index

| A Certain Magical Index> とある魔術の禁書目録インデックス (Toaru Majutsu no Indekkusu) |
| --- | --- |

Alkuperäisteos
Kirjailija:  Kazuma Kamachi
Kuvittaja:  Kiyotaka Haimura
Kieli:  japani
Genre:  tieteisfantasia
Kustantaja:  ASCII Media Works
Julkaistu:  2004–

Löydä lisää kirjojaKirjallisuuden teemasivulta
A Certain Magical Index (jap. とある魔術の禁書目録, Toaru Majutsu no Indekkusu) on Kazuma Kamachin kirjoittama japanilainen light novel -sarja. Sarjan kuvittajana toimii Kiyotaka Haimura, ja kirjoja on julkaistu vuodesta 2004 lähtien. A Certain Magical Index -animen julkaiseminen pohjautuen light noveleihin alkoi 2008 vuoden syksyllä. Sittemmin sarjasta on vuodesta 2009 lähtien alettu tekemään spin-offia A Certain Magical Railgun.
Juoni

Tapahtumat sijoittuvat suurimmaksi osaksi Academy cityyn (学園都市, Gakuen Toshi), jossa suurin osa asukkaista on opiskelijoita, jotka omaavat tietellä kehitettyjä supervoimia.Kaupungissa asuu tarinan päähenkilö Touma Kamijou, joka omaa eriskummallisen oikean käden sisältäen mystisen voiman kumota yliluonnollisia voimia. Tarina alkaa, kun Touma tapaa englantilaisen Index-nimisen nunnan, jota jahdataan, ja päättää yrittää pelastaa tämän. Tarinan kulku keskittyy Touman erilaisiin operaatioihin pelastaa avuttomia ja suojella Academy cityä. Vastassa on esimerkiksi fiktiiviset anglikaaninen ja katolinen kirkko jäsenet, joilla on taikavoimia.
Tuotanto > Light novellit

Kazuma Kamachi kirjoitti Dengeki Bunko:n alaisena light novelleja nimellä A Certain Magical Index 25 kappaletta vuosina 2004-2011.  Yen press vuonna 2014 sai lisenssin ja alkoi julkaisemaan sarjaa englanniksi. Jatko osaa sarjalle alettiin tuottamaan nimellä A Certain Magical Index: New testament. Heti 2011 ja sen tuottaminen jatkui 2019 vuoteen asti sisältäen lopulta 23 light novellea.  Yen press lisensoi sarjan ja aloitti julkaisemisen englanniksi vuonna 2023.  Vuonna 2020 Kazuma Kamachi alkoi jatkamaan sarjaa nimellä A Certain Magical Index: genesis testament ((創約 とある魔術の禁書目録), Sōyaku Toaru Majutsu no Indekkusu).
Tuotanto > Light novellit > Manga

Novelleihin pohjautuvaa mangaa alettiin julkaisemaan vuonna 2007 kuvittajana Chuya Kogino Square Enixin alaisena.
Tuotanto > Light novellit > Anime

J.C.staff tuotti 24 jakson anime sarjan nimellä A Certain Magical Index ohjaajana Hiroshi Nishikiori julkaisun sijoittuen alkaen 5.10.2008 ja loppuen 19.3.2009.  Jatko osa nimellä A Certain Magical Index II julkaistiin alkaen 8.10.2010 ja loppuen 1.4.2011 sisältäen 24 jaksoa.  Kolmatta kautta nimellä A Certain Magical Index III julkaistiin alkaen 5.10.2018 ja loppuen 5.4.2019 sisältäen lopulta 26 jaksoa.  Funimation (nykyisin crunchyroll) lisensoi sarjan 2012 ja on dubannut kaudet englanniksi julkaisten jaksot omilla nettisivuillaan.